Document ID: 32007D0104

ODLOČBA KOMISIJE
z dne 15. februarja 2007
o spremembi Odločbe 2002/300/ES glede območij, ki so izključena iz seznama odobrenih območij glede Bonamia ostreae
(notificirano pod dokumentarno številko C(2007) 419)
(Besedilo velja za EGP)
(2007/104/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 5(3) Direktive,
ob upoštevanju naslednjega:
(1)
Odločba Komisije 2002/300/ES z dne 18. aprila 2002 o seznamu odobrenih območij glede Bonamia ostreae in/ali Marteilia refringens (2) določa v Prilogi k tej odločbi območja v Skupnosti, za katera velja, da so brez bolezni mehkužcev Bonamia ostreae in/ali Marteilia refringens.
(2)
Združeno kraljestvo je Komisijo z dopisom julija 2006 obvestilo, da je bila Bonamia ostrea odkrita v Loch Sunartu. Zato se območje, ki je prej veljalo za območje brez bolezni Bonamia ostreae, ne obravnava več kot območje brez navedene bolezni.
(3)
Irska je Komisijo z dopisom novembra 2006 obvestila, da je bila Bonamia ostreae odkrita v Lough Swillyu. Zato se območje, ki je prej veljalo za območje brez bolezni Bonamia ostreae, ne obravnava več kot območje brez navedene bolezni.
(4)
Odločbo 2002/300/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2002/300/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 15. februarja 2007

Labels: 18
6